
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Košice 12Pc/58/2025 7125220080 02. 12. 2025 JUDr. Pavol Barabas ECLI:SK:MSKE:2025:7125220080.1
Uznesenie Mestský súd Košice v právnej veci navrhovateľky/manželky: A. B. C., D., E. F., nar. XX.XX.XXXX, trvale bytom F. XXX, zastúpená: JUDr. Ivetou Rajtákovou, advokátkou so sídlom v Košiciach, Štúrova č. 20 proti manželovi: D. C., nar. XX.XX.XXXX, trvale bytom F. XXX, v konaní o rozvod manželstva takto rozhodol: I. Konanie z a s t a v u j e . II. Žiaden z účastníkov n e m á
n á r o k na náhradu trov konania.
III. Navrhovateľke A. B. C., D., E. F., nar. XX.XX.XXXX, trvale bytom F. XXX, v r a c i a zaplatený súdny poplatok vo výške 50 € prostredníctvom Slovenskej pošty, a.s. v lehote 30 dní odo dňa doručenia právoplatného uznesenia príslušnej pobočke Slovenskej pošty, a.s.. odôvodnenie: 1. Dňa 20.11.2025 bol Mestským súdom Košice prijatý návrh navrhovateľky na rozvod manželstva. 2. Lustráciou v súdnom registri bolo zistené, že na tunajšom súde bol skôr podaný návrh na rozvod manželstva účastníkov konania na základe návrhu, ktorý podal manžel- D. C., nar. XX.XX.XXXX. Toto konanie je vedené pod sp. zn 41Pc/38/2025 a vo veci prebiehajú procesné úkony. Konanie pod sp. zn. 12Pc/58/2025 sa začalo neskôr. 3. Podľa § 2 zákona 161/2015 Z.z. Civilný mimosporový poriadok (ďalej len CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa ust. § 159 zákona 160/2015 Z.z. Civilný sporový poriadok (ďalej len CSP), začatie konania bráni tomu, aby o tom istom spore prebiehalo na súde iné konanie. Ak na súde prebieha o tom istom spore iné konanie, súd zastaví konanie, ktoré sa začalo neskôr. 5. Podľa ust. § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 6. Nakoľko v danej právnej veci existuje prekážka litispendencie – skôr začatého konania, súd v zmysle vyššie uvedeného v súlade s citovaným zákonným ustanovením rozhodol tak, ako je uvedené vo výrokovej časti tohto uznesenia, konanie pod sp.zn.:12Pc/58/2025 začaté neskôr zastavil a nárok na náhradu trov konania účastníkom nepriznal. 7. Podľa § 11 ods. 3 zákona č. 71/1992 Zb. o súdnych poplatkoch a poplatku za výpis z registra trestov, poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu
na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. Ak sa návrh na začatie konania o rozvod manželstva vzal späť po prvom pojednávaní na príslušnej inštancii súdov, vráti sa polovica všetkých zaplatených poplatkov. V konaní pred správnym súdom sa poplatok vráti, ak sa konanie zastavilo, ak sa správna žaloba, kasačná sťažnosť alebo žaloba na obnovu konania odmietla alebo vzala späť pred prejednaním veci. 8. Podľa § 11 ods. 4 cit. zákona č. 71/1992 Zb., okrem poplatku v konaní o rozvod manželstva a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1%, najmenej však 6,70 eura. Ak sa návrh vzal späť pred zaplatením poplatku, poplatok sa nevyrubuje. 9. Podľa § 11 ods. 6 písm. b) cit. zákona č. 71/1992 Zb., orgány uvedené v § 3, ktoré sú zapojené do centrálneho systému evidencie poplatkov, zašlú bez zbytočného odkladu odpis právoplatného rozhodnutia o vrátení poplatku alebo preplatku prevádzkovateľovi systému, ktorý poplatok alebo preplatok vráti najneskôr do 30 dní odo dňa doručenia odpisu právoplatného rozhodnutia o vrátení poplatku alebo preplatku; ak orgán štátnej správy súdov alebo orgán prokuratúry nevydal rozhodnutie, zašle písomné upovedomenie o spôsobe vybavenia sťažnosti podľa osobitného zákona7) a prevádzkovateľ systému vráti poplatok najneskôr do 30 dní odo dňa doručenia písomného upovedomenia. 10. Navrhovateľka uhradila súdny poplatok za návrh na rozvod manželstva vo výške 50 €, podľa položky 7a sadzobníka súdnych poplatkov v spojení s ust. § 6 ods. 3 zák. č. 71/1992 Zb. o súdnych poplatkoch v znení zmien a doplnkov, ktorý je prílohou zákona o súdnych poplatkoch a poplatku za výpis z registra trestov. Keďže v danom prípade bol poplatok navrhovateľkou riadne uhradený a dôvodom zastavenia konania je litispendencia, je splnená zákonná podmienka pre jeho vrátenie. Súd preto rozhodol tak, že navrhovateľke vracia zaplatený súdny poplatok. Poučenie: Proti tomuto rozhodnutiu je prípustné odvolanie (§ 357 písm. a) a písm. m) C.s.p.). Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. Odvolanie je podané včas aj vtedy, ak bolo v lehote podané na príslušnom odvolacom súde (ust. § 362 ods. 1 a 2 C.s.p.). V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (ust. § 363 C.s.p.).

